
RAPORT DE SPECIALITATE
           Subsemnata Nedelcu Mariana Camelia, Șef serviciu buget finanțe contabilitate resurse umane salarizare impozite și taxe, am analizat  
“ Proiectul de hotărâre privind rectificarea bugetului de venituri și cheltuieli al orașului Boldești-Scăeni  pe anul 2023.“                                      
          Proiectul a fost întocmit conform prevederilor legale:

- Ordonanța de Urgență nr.57/2019 - privind Codul administrativ
- Legea nr.273/2006 - privind finanțele publice locale
- Decizia Directorului General al D.G.R.F.P. Ploiești nr 7196/20.12.2023
          Rectificarea bugetară a fost întocmită pentru bugetul local  astfel:
I-suplimentarea veniturior secțiunii de funcționare cu suma de 10.000 lei la sursa de venit sume defalcate din TVA pentru finanțarea cheltuielilor descentralizate la nivelul comunelor, orașelor, municipiilor pentru drepturile asistenților persoanelor cu handicap grav sau indemnizații lunare; 
-suplimentarea cheltuielilor secțiunii de funcționare cu suma de 10.000 lei în cadrul capitolului asigurări și asistență socială subcapitolul asistență socială în caz de boli și invaliditate pentru titlul asistență socială;
           Excedentul secțiunii de funcționare a bugetului local în sumă de 1.824.000  lei se regăsește în bugetul unităților de învățământ tot în cadrul secțiunii de funcționare.
           Deficitul secțiunii de dezvoltare a bugetului local în sumă de 3.612.000 lei este acoperit prin utilizarea sumei de 3.737.000 lei excedentul bugetar înregistrat la finele anului 2022 și 125.000 lei care se regăsesc în bugetul Școlii Gimnaziale nr.2 oraș Boldești-Scăeni pentru investiția prevăzută în contractul de finanțare nerambursabilă încheiat cu Fundația Comunitară Prahova.

           Respectând  prevederile legale în vigoare  proiectul de hotărâre mai sus menționat poate fi supus aprobării Consiliului Local.

